MESSA PER ROSSINI | Concert vocal-simfonic extraordinar | Orchestra și Corul Filarmonicii Banatul Timișoara | Dirijor: Gabriel Bebeșelea
2026-06-26 19:00 - 21:00 (Europe/Bucharest) | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
26 iunie 2026, ora 19:00
Sala Capitol
Dirijor: Gabriel Bebeșelea
Soliști: SARA DUCHOVNAY – soprană
LILIA ISTRATII – mezzosoprană
JOHN IRVIN – tenor
SERGIU GARABAJII – bariton
ALIN ANCA – bas
La inițiativa compozitorului Giuseppe Verdi, treisprezece compozitori italieni ai secolului al XIX-lea — Antonio Buzzolla, Antonio Bazzini, Carlo Pedrotti, Antonio Cagnoni, Federico Ricci, Alessandro Nini, Raimondo Boucheron, Carlo Coccia, Gaetano Gaspari, Pietro Platania, Lauro Rossi, Teodulo Mabellini și Giuseppe Verdi — au creat monumentala Messa per Rossini, un emoționant omagiu dedicat marelui compozitor Gioachino Rossini.
Concepută în anul 1869, după moartea lui Rossini, lucrarea a fost gândită ca un simbol al solidarității artistice italiene. Deși premiera planificată la Bologna nu a mai avut loc, partitura a fost redescoperită după mai bine de un secol și prezentată în premieră modernă abia în 1988. Astăzi, Messa per Rossini rămâne una dintre cele mai impresionante creații colective din istoria muzicii sacre.
Publicul va avea ocazia să o audieze în cadrul concertului vocal-simfonic extraordinar ce marchează Închiderea Stagiunii 2025–2026, în interpretarea Orchestrei și Corului Filarmonicii, sub bagheta maestrului Gabriel Bebeșelea. Un eveniment de excepție, dedicat memoriei lui Rossini și spiritului creator care a unit marile personalități ale muzicii italiene.

Classic meets LEYAH - Cinestezia Symphonic
2026-07-03 20:00 - 22:00 | Grădina Fila, Grădina / Cinema de Vară Capitol, Bulevardul Regele Ferdinand I, Timișoara, Timișoara
Classic Meets Leyah – Cinestezia Symphonic aduce la Timișoara un eveniment aparte, în care emoția muzicii cinematice se împletește cu forța unei orchestre simfonice live. Pe 3 iulie 2026, în Grădina Fila (Grădina de Vară a Filarmonicii Banatul), publicul va avea ocazia să descopere universul creativ al artistei LEYAH într-un concert crossover modern și intens.
Alături de Orchestra simfonică și Corul Filarmonicii Banatul, sub bagheta dirijorului Cristian Spătaru, proiectul „Cinestezia Symphonic” transformă scena într-o experiență multisenzorială, unde muzica, imaginea și atmosfera cinematică creează o adevărată poveste sonoră. Concertul combină influențe de muzică de film, pop contemporan și orchestră clasică, într-un format inovator care apropie noile generații de universul muzicii simfonice.
Proiectul îndrăgitei artiste s-a remarcat deja experiența modernă pe care o oferă, în care orchestra, vocea, pianul și elementele contemporane se reunesc într-un spectacol memorabil.
📍 Grădina de Vară a Filarmonicii Banatul Timișoara📅 3 iulie 2026🕗 Oră acces: 20:00
🕗 Oră concert: 21:00

SACRAMENTO YOUTH ORCHESTRA | Concert simfonic | Dirijor: RYAN MURRAY
2026-07-05 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Filarmonica Banatul Timișoara vă invită duminică, 5 iulie 2026, de la ora 19:00, la Sala Capitol, la un concert simfonic extraordinar susținut de Sacramento Youth Orchestra (SUA), sub bagheta dirijorului Ryan Murray.
Fondată în California și cu o tradiție de peste șase decenii, orchestra reunește unii dintre cei mai talentați tineri muzicieni americani, fiind recunoscută pentru nivelul artistic remarcabil și pentru proiectele sale internaționale. De-a lungul timpului, ansamblul a concertat în numeroase turnee internaționale în Europa, Asia și America Latină, promovând schimbul cultural prin muzică.
Concertul de la Timișoara face parte dintr-un turneu european care aduce pe scena Sălii Capitol energia și prospețimea noii generații de artiști americani.
În program:

Johannes Brahms
Hungarian Dance No. 5
Jean Sibelius
Finlandia
Jessie Montgomery
Starburst
Modest Mussorgsky
Pictures at an Exhibition
The Old Castle
Tuileries
Dmitri Shostakovich
Symphony No. 5
II. Allegretto
Aaron Copland
Four Dance Episodes from Rodeo
II. Corral Nocturne
III. Saturday Night Waltz
IV. Hoe-Down

Bucurați-vă de un început de iulie în ritmul marilor orchestre ale noii generații!

STRUCTURI COMPLETE | Abonament INTEGRAL - Stagiunea 2026/ 2027
2026-07-24 19:00 - 2026-10-02 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Trăiți întreaga poveste a stagiunii Arhitecturi muzicale.
Abonamentul Structuri Complete oferă acces la toate concertele sezonului 2026–2027, de la concertul inaugural Carmina Burana până la concertul extraordinar de închidere. Fiecare lună dezvoltă o nouă temă, fiecare concert adaugă o nouă perspectivă, iar împreună construiesc o stagiune unitară, în care muzica devine arhitectura unei experiențe împărtășite.
Calendar
02.10.2026 – 25.06.2027
Include
45 de concerte pe parcursul întregii stagiuni.

STRUCTURI COMPLETE | Abonament SELECȚIE PREMIUM - Stagiunea 2026/ 2027
2026-07-24 19:00 - 2026-10-02 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
O selecție a celor mai reprezentative evenimente ale stagiunii Arhitecturi muzicale, reunite într-un singur abonament. De la concertul inaugural Carmina Burana, la tradiționalele Concerte de Crăciun și Anul Nou, de la Simfonia nr. 9 de Beethoven până la concertul extraordinar de închidere a stagiunii, Structuri Complete Premium oferă acces la momentele care definesc sezonul 2026–2027.
Calendar
• 02.10.2026 • 23.12.2026 • 29.12.2026 • 05.01.2027 • 14.05.2027 • 25.06.2027

STRUCTURI COMPLETE | Abonament SERIA I - Stagiunea 2026/ 2027
2026-07-24 19:00 - 2026-10-09 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
6 concerte la prețul a 5
Seria I deschide parcursul stagiunii Arhitecturi muzicale, reunind concertele care conturează primele repere ale noului sezon. De la energia începutului și afirmarea unei noi direcții artistice, până la dialogul dintre culturi și redescoperirea tradiției, această serie urmărește felul în care se construiește identitatea unei stagiuni.
Calendar
• 09.10 • 23.10 • 06.11 • 20.11 • 04.12
Bonus
04.11 – Concert coral aniversar

STRUCTURI COMPLETE | Abonament SERIA II - Stagiunea 2026/ 2027
2026-07-24 19:00 - 2026-10-16 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
6 concerte la prețul a 5
Seria II continuă acest parcurs prin concerte care explorează întâlnirea dintre tradiții, perspective și repertorii. Abonamentul include concertul de închidere al Festivalului Musica Ricercata, dar și un concert bonus cu o puternică semnificație simbolică, ce completează una dintre cele mai importante etape ale începutului de stagiune.
Calendar
• 16.10 • 30.10 • 13.11 • 27.11 • 12.12
Bonus
17.12 – Recviem In Memoriam

STRUCTURI COMPLETE | Abonament SERIA III - Stagiunea 2026/ 2027
2026-07-24 19:00 - 2027-01-15 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
6 concerte la prețul a 5
Odată cu începutul noului an, stagiunea intră într-o etapă dedicată transformării, intensității și căutării de noi perspective. Seria III reunește concerte care surprind felul în care muzica se reinventează, explorează contrastele și deschide un spațiu al reflecției, fără a pierde energia marilor întâlniri artistice.
Calendar
• 15.01 • 29.01 • 12.02 • 26.02 • 12.03
Bonus
13.02 – Punct de tensiune

STRUCTURI COMPLETE | Abonament SERIA IV - Stagiunea 2026/ 2027
2026-07-24 19:00 - 2027-01-22 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
6 concerte la prețul a 5
Seria IV continuă această călătorie prin programe care pun în echilibru forța expresiei și profunzimea emoției. Între transformare, tensiune și introspecție, concertele alcătuiesc un parcurs care conduce firesc către unul dintre marile repere vocal-simfonice ale stagiunii.
Calendar
• 22.01 • 05.02 • 19.02 • 05.03 • 19.03
Bonus
26.03 – Missa Solemnis

STRUCTURI COMPLETE | Abonament SERIA V - Stagiunea 2026/ 2027
2026-07-24 19:00 - 2027-04-02 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
6 concerte la prețul a 5
Primăvara aduce în prim-plan arhitectura muzicii, claritatea construcției și energia comunității. Seria V reunește unele dintre cele mai importante evenimente ale stagiunii, printre care Simfonia nr. 9 de Beethoven și concertul de închidere al Festivalului Internațional Timișoara Muzicală, cu Recviemul de Verdi.
Calendar
• 02.04 • 16.04 • 29.04 • 14.05 • 28.05
Bonus
11.06 – Din lumea nouă

STRUCTURI COMPLETE | Abonament SERIA VI - Stagiunea 2026/ 2027
2026-07-24 19:00 - 2027-04-09 19:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
6 concerte la prețul a 5
Ultima serie urmărește etapele finale ale stagiunii, în care toate temele sezonului se reunesc într-o construcție coerentă. Programele lunilor aprilie, mai și iunie celebrează muzica drept spațiu al comunității și al apartenenței, încheind stagiunea prin concerte de referință și invitați de prestigiu.
Calendar
• 09.04 • 23.04 • 07.05 • 21.05 • 04.06
Bonus
18.06 – Spațiul construit împreună

Gala KAMO - Day I | ELENA MÎNDRU & Orchestra simfonică a Filarmonicii Banatul Timișoara | Concert de jazz simfonic | Dirijor: RADU POPA
2026-09-18 19:00 - 21:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
Gala KAMO se deschide cu o întâlnire spectaculoasă între vocea de jazz și întreaga forță a orchestrei simfonice.
Vocalista și compozitoarea româno-finlandeză Elena Mîndru aduce la Sala Capitol proiectul Interbelic reimaginat prin jazz simfonic. Cântece ale Mariei Tănase și șlagăre ale perioadei interbelice sunt redescoperite prin improvizație, armonii contemporane și o bogată paletă de culori orchestrale.
Laureată cu Premiul al II-lea și Premiul publicului la Montreux Jazz Voice Competition, în 2012, în fața unui juriu prezidat de Quincy Jones, Elena Mîndru este una dintre vocile românești importante ale jazzului european.
Alături de Orchestra simfonică a Filarmonicii Banatul Timișoara, dirijată de maestrul Radu Popa, artista transformă repertoriul interbelic într-o experiență amplă și actuală, în care libertatea jazzului întâlnește forța sunetului simfonic.

Gala KAMO - Day II | BEGA BLUES BAND & GUESTS | BUDAPEST ORCHESTRA PROJECT
2026-09-19 17:00 - 22:00 | Sala Capitol, Bulevardul Constantin Diaconovici Loga Nr. 2, Timișoara, Timiș, 300022, România
A doua zi a Galei Kamo aduce în fața iubitorilor genului două momente artistice remarcabile, susținute de BEGA BLUES BAND & GUESTS, de la ora 19:00, și BUDAPEST ORCHESTRA PROJECT, sub conducerea lui ÁBEL TOMPA, de la ora 20:30.
Seara este deschisă de Bega Blues Band, una dintre cele mai longevive formații românești de blues-jazz, care continuă povestea începută de Béla Kamocsa și Johnny Bota în urmă cu peste patru decenii. Ascultăm blues, jazz, funk și influențe românești, într-un concert susținut alături de invitați speciali.
În continuare, energia unui club de jazz, amplificată la dimensiunea unui big band, cu saxofoane incisive, alămuri spectaculoase, groove și improvizație, aduce pe scena Sălii Capitol cel mai tânăr big band profesionist din Ungaria. Cu un repertoriu care traversează stiluri muzicale precum swing, funk, jazz și compoziții originale, artiștii încheie spectaculos ediția aniversară a Galei Kamo.
Prezintă: MIMO OBRADOV
_______________________
Înaintea concertului, de la ora 17:00, vă invităm la o întâlnire dedicată celor 35 de ani ai Galei KAMO. Discuția va fi condusă de Florian Lungu, prezentator al multor ediții ale festivalului și unul dintre cei mai cunoscuți realizatori și comentatori de jazz din România. Întâlnirea are loc în foaierul Filarmonicii Banatul Timișoara.
Alături de invitați care au participat la organizarea sau la desfășurarea Galei, Florian Lungu va trece prin momentele importante ale celor 35 de ani: concerte, artiști, ediții și întâmplări rămase în memoria publicului. Întâlnirea va fi însoțită de o expoziție cu afișele edițiilor precedente și cu alte materiale din arhiva festivalului.
